recursal/SuperWikiNEXT-32B huggingface dataset:
Ole Worm
*Musei Wormiani Historia*, *Museum Wormianum*in alkulehti joka näyttää Wormin "ihmeiden kabinetin".
**Ole Worm** (myös:*Olaus Wormius*), s. 13. toukokuuta 1588, k. 31. elokuuta 1654, oli tanskalainen lääkäri.

Biografiaa
----------

Wormin isä Willum Worm oli Århusin pormestari. Worm rikastui perittyään isänsä omaisuuden. Peruskoulun käytyään hän opiskeli Marburgin yliopistossa sekä suoritti lääketieteen tohtorin arvonimen Baselin yliopistossa. Myöhemmin hänestä tuli myös maisteri Kööpenhaminan yliopistossa.

Hän jatkoi akateemista uraansa Kööpenhaminassa, jossa hän opetti latinaa, kreikkaa, fysiikkaa ja lääketiedettä. Hän oli Tanskan kuningas Kristian IV:n henkilökohtainen lääkäri.

Tieteellinen merkitys
---------------------

Wormilla oli laaja yleissivistys ja hän oli merkittävä sekä lääkärinä että yliopiston opettajana. Lääketieteessä hän toi uutta valoa embryologiaan ja oli myös aikanaan merkittävä muinaistieteilijä.
Hän oli aikansa johtavia riimukirjoitusten asiantuntijoita.
Hän ei kuitenkaan tuntenut riittävästi muinaisnorjaa voidakseen tehdä täysin paikkansa pitäviä tulkintoja. Silti häntä pidetään tanskalaisen muinaistutkimuksen tärkeänä uranuurtajana.

Lähteet
-------

* Worm, 1. Ole, *Nordisk familjebok* (2. laitos, 1921)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Kreikka
* Alankomaat
* Portugali
* Vatikaani

 |
|  |
| Taiteenala | 
* RKD Artists

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Katherine Esther Jackson**, o.s. **Scruse** (s. 4. toukokuuta 1930) on Jacksonien musikaalisen suvun matriarkka. Hänen tunnetuimmat lapsensa ovat viihdetaiteilijat Michael ja Janet Jackson.

Jackson sairasti lapsena polion. Hän liittyi vuonna 1965 Jehovan todistajiin.

Jackson julkaisi omaelämäkertateoksen *My Family* (1990). Hän on julkisuudessa asettunut puolustamaan Michael-poikaansa tähän kohdistuneiden pedofiliasyytösten yhteydessä. Hän on myös kertonut miehensä uskottomuudesta.

Perhe
-----

Katherine Jackson sai miehensä Josephin kanssa kymmenen lasta:

* Rebbie Jackson (s. 1950)
* Jackie Jackson (s. 1951)
* Tito Jackson (s. 1953)
* Jermaine Jackson (s. 1954)
* La Toya Jackson (s. 1956)
* Marlon Jackson (s. 1957)
* Brandon Jackson (Marlonin kaksosveli, s. 1957, kuoli pian syntymän jälkeen)
* Michael Jackson (1958–2009)
* Randy Jackson (s. 1961)
* Janet Jackson (s. 1966)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Japani
* Korea

 |
|  |
| Muut | 
* SNAC

 |

 |
*Falstaff*, 1921.
*Mönch auf dem weg zur Brotzeit*.
**Eduard Theodor Ritter von Grützner** (26. toukokuuta 1846 - 2. huhtikuuta 1925) oli saksalainen taidemaalari ja professori, joka on tunnettu munkkiaiheisista maalauksistaan.

Grützner syntyi Groß-Karlowitzissa Sleesiassa. Kylän kirkkoherra tunnisti ensimmäisenä hänen kykynsä ja rohkaisi Grützneria jatkamaan taiteen parissa. Kirkkoherra lähetti hänet Müncheniin opiskelemaan piirustusta Hermann Dyckin yksityiskoulussa. 

Vuonna 1865 hän siirtyi Münchenin taideakatemiaan opiskelemaan maalaamista. Akatemiassa häntä neuvoi Piloty, joka hyväksyi hänet luokalleen 1867. Jo opiskeluaikanaan Grützner suosi usein humoristisia munkeista ja luostarielämästä kertovia aiheita ja jatkoi niiden maalaamista myös valmistumisensa 1870 jälkeen. Poikkeuksena munkkiteemaan hän maalasi myös sarjan Falstaff-aiheisia teoksia sekä iloisia ryyppäjäiskuvauksia. Hän teki myös karikatyyreja ja grafiikkaa.

Grützner kuoli Münchenissä 1925.

Lähteet
-------

* Eduard von Grützner Art Directory.  (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Tšekki
* Alankomaat
* Puola
* Vatikaani

 |
|  |
| Taiteenala | 
* Musée d'Orsay
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* RISM
* SNAC
* IdRef

 |

 |
**Pietari Jamalainen** (29. marraskuuta 1857 Hietamäki, Inkeri – 7. kesäkuuta 1931 Helsinki) oli inkerinsuomalainen virkamies, joka toimi Suomen postihallituksen pääpostitirehtöörinä 1900-luvun alussa.

Jamalaisen vanhemmat olivat talollinen Jooseppi Jamalainen ja Eeva Hirvonen. Jamalainen kävi alkeiskoulun Hietamäellä ja meni sitten Jyväskylän lyseoon, josta hän pääsi ensimmäisenä inkeriläisenä ylioppilaaksi vuonna 1877. Jamalainen opiskeli Helsingin yliopistossa valmistuen filosofian kandidaatiksi 1880, maisteriksi 1882 ja molempien oikeuksien kandidaatiksi 1885. Hän opiskeli 1881–1886 Moskovassa stipendiaattina venäjän kieltä ja teki 1896 seitsemän kuukauden opintomatkan Saksaan.

Jamalainen työskenteli Suomen kenraalikuvernöörin kansliassa ylimääräisenä virkamiehenä 1883–1889, kanslistina 1889–1896 ja kielenkääntäjänä 1896–1903. Jamalainen nimitettiin postihallituksen pääpostitirehtööriksi 1903 sen jälkeen kun edellinen johtaja Carl Hjalmar Lagerborg oli eronnut kieltäydyttyään ottamasta Suomessa käyttöön kirjeiden salaista tarkastusta. Jamalainen kuului myöntyväisyysmiehiin mutta hän ei itse pyrkinyt venäläistämään Suomen postilaitosta.

Jamalainen oli pääpostitirehtöörinä aina vuoteen 1919 saakka jolloin hän erosi. Eron syynä oli se, että Jamalaisen monivuotinen kiistakumppani John Wirkberg oli valittu postin johtajan virkaan. Jamalaisen seuraajaksi pääjohtajana tuli esittelijäsihteeri G. E. F. Albrecht.

Jamalainen oli naimisissa vuodesta 1909 Emilia Aurora Niittysen kanssa.

Suomennoksia
------------

* *Lehtiä Suomen nykyisyydestä ja entisyydestä: Suomen suurruhtinaskunnan nykyinen valtiollinen asema: historiallis-polemillinen esitys*; syrjästä katsojalta (Wladimir Golovin’ilta); alkuteoksen painosta toimittanut Georg Fraser; suom. Pietari Jamalainen. WSOY 1891

Lähteet
-------

* JAMALAINEN Pietari. *Ylioppilasmatrikkeli 1853–1899*. Helsingin yliopiston verkkojulkaisu.
* Inkeriläisiä merkkihenkilöitä : Pietari Jamalainen

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Ylioppilasmatrikkeli 1853–1899

 |

 |
**Nell Ruth Carter** (13. syyskuuta 1948 Birmingham, Alabama – 23. tammikuuta 2003 Long Beach, Kalifornia) oli yhdysvaltalainen näyttelijä. 

Carter oli afroamerikkalainen ja yksi vanhempiensa yhdeksästä lapsesta. Hän joutui 16-vuotiaana raiskauksen uhriksi ja synnytti Tracey-tyttären. Hän tuli alun alkaen tunnetuksi varsinkin Broadwaysta, mutta esiintyi uransa aikana myös lukuisissa elokuvissa.

Carter palkittiin Tony-palkinnolla vuonna 1978 sekä Emmy-palkinnolla vuonna 1982, ja hän oli vuosina 1983 ja 1985 ehdolla Golden Globen saajaksi. Hän esiintyi vuosina 1978–1979 televisiosarjassa *Ryan's Hope*. 

Carter oli biseksuaali ja elämänsä aikana kahdesti naimisissa. Hän kärsi myöhempinä vuosinaan pahenevista terveysongelmista ja kuoli sydäntautiin vuonna 2003.

Aiheesta muualla
----------------

* Nell Carter Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Korea
* Puola

 |
|  |
| Taiteenala | 
* Emmy Awards
* MusicBrainz

 |
|  |
| Henkilöt | 
* Elonet

 |
|  |
| Muut | 
* Europeana
* IdRef

 |

 |
Anna Drijver
**Anna Drijver** (s. 1. lokakuuta 1983 Haag, Etelä-Hollanti, Alankomaat) on alankomaalainen näyttelijä ja malli.

Drijver on saanut ballerinan koulutuksen, ja 15-vuotiaasta asti hän on työskennellyt mallina. Drijver valmistui Amsterdamin teatterikoulusta vuonna 2008. Hän on esiintynyt muun muassa elokuvissa *Bride Flight* (2008), *Stricken – eräänlaista rakkautta* (2009) ja *Loft* (2010). Drijver on esiintynyt lisäksi useissa alankomaalaisissa televisiosarjoissa. Hän on avoliitossa näyttelijä Benja Bruijningin kanssa.

Aiheesta muualla
----------------

* Anna Drijverin kotisivut
* Anna Drijver Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie

 |

 |
**Helmi Matilda Tyyni Maria Vihne** (sukunimi aik. **Wilén**; 24. maaliskuuta 1898 Hartola – 16. syyskuuta 1966 Helsinki) oli suomalainen toimittaja ja kirjailija. Hän käytti myös nimimerkkiä *Helmi Avarto*.

Pienviljelijäperheeseen syntynyt Vihne kävi kansakoulun ja opiskeli sanomalehtialaa aluksi Työväen Akatemiassa 1924-1925 ja sitten Yhteiskunnallisessa korkeakoulussa. Hän työskenteli Työväen Arkiston virkailijana ja Suomen Sosialidemokraatin toimittajana.

Helmi Vihneen maaseudun sosiaalisiin ja yhteiskunnllisiin epäkohtiin pureutuneen romaanin *Syvälle syihin* (1938) tapahtumapaikkana oli Kirkkolan kartano Hartolassa. Kirja on omakustanne, josta otettiin 200 kappaleen painos. Aleksanteri Ahola-Valon kertoman mukaan suuri osa painoksesta tuhoutui tulipalossa. Ahola-Valon grafiikantöitä kirjassa on kolme kappaletta.

Teoksia
-------

* *Syvälle syihin: osa 1*, romaani, kuvittanut linoin Ahola-Valo. Tekijä, Helsinki 1938 (nimellä *Helmi Vihne*)
* *Onko Suomen kansa urheilijakansa*. Tekijä, Helsinki 1952 (nimellä *Helmi Avarto*)

Lähteet
-------

* Suomen kirjailijat tietokanta (Arkistoitu – Internet Archive)
* Päijäthämäläisiä kirjailijoita - Helmi Vihne (Arkistoitu – Internet Archive)
* Hartolan kirjailijat (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
Edward German
**Edward German** (17. helmikuuta 1862 – 11. marraskuuta 1936) oli brittiläinen säveltäjä. Hänet tunnetaan parhaiten hänen koomisista oopperoistaan.

German syntyi Whitchurchissa, Shropshiressä vanhempiensa viidestä lapsesta toiseksi ja aloitti pianon- ja urkujensoiton viisivuotiaana kirkkourkuri-isänsä johdolla. Saatuaan yksityisopetusta Walter Haylta hän pääsi 18-vuotiaana Royal Academy of Musiciin, jossa hän opiskeli urkujensoiton ja sävellyksen ohella viulunsoittoa.

German voitti vuonna 1885 mitalin teoksellaan *Te Deum*. Sitä seurasivat ooppera *The Two Poets* (1886) ja ensimmäinen sinfonia (1887). Säveltäjästä tuli vuonna 1888 Globe Theatren kapellimestari ja musiikillinen johtaja Lontoossa. Hän oli teostensa suhteen ankara ja julkaisi niistä uudistettuja versioita jatkuvasti. 

German oli vanhoilla päivillään oikeasta silmästään sokea. Hänestä tehtiin ritari vuonna 1928, ja hänelle myönnettiin Royal Philharmonic Societyn kultamitali vuonna 1934. Hän kuoli 74-vuotiaana Lontoossa.

Näyttämöteoksia
---------------

* *The Two Poets* (1886)
* *Richard III* (1889)
* *Henry VIII* (1892)
* *The Tempter* (1893)
* *Romeo and Juliet* (1893)
* *Michael and His Lost Angel* (1896)
* *Much Ado About Nothing* (1898)
* *English Nell*, myöh. *Nell Gwyn* (1900)
* *The Emerald Isle* (1901)
* *Merrie England* (1902)
* *A Princess of Kensington* (1903)
* *The Conqueror* (1905)
* *Tom Jones* (1907)
* *Fallen Fairies* (1909)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Latvia
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* BMLO
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
**Jonathan Brace** (s. 17. elokuuta 1995) on suomalainen pikajuoksija. Brace edustaa Porvoon Akillesta. Vuoteen 2015 asti hän edusti Länsi-Uudenmaan Urheilijoita ja sen jälkeen vuoteen 2020 asti Esbo IF:ää. Hänen valmentajanaan on toiminut vuodesta 2019 alkaen Lars Fagerholm. Aiemmin vuosina 2015–2019 häntä valmensi Atte Pettinen.

Vuonna 2017 Brace osallistui Suomen nuorten maajoukkueessa yleisurheilun nuorten EM-kisoihin. Hän jäi kuitenkin pikaviestissä varaedustajaksi.

Brace on voittanut sisäratojen SM-kilpailuissa 4×300 metrin viestissä kultaa 2020 ja hopeaa vuonna 2016. Viestijuoksun SM-kilpailuissa hän sai 4 × 100 metrin viestissä kultaa 2019, 2020 ja 2021 ja pronssia 2018 sekä 4 × 400 metrin viestissä hopeaa 2020 ja pronssia 2022.

Henkilökohtaiset ennätykset
---------------------------

### Ulkoradat

* 100 m: 10,68 s (2020)
* 200 m: 22,08 s (2020)

### Sisäradat

* 60 m: 6,87 s (2020)
* 200 m: 22,27 s (2020)

Lähteet
-------

1. 1 2  Jonathan Brace Tilastopaja (vaatii kirjautumisen, maksullinen palvelu).
2. ↑  Yleisurheilun nuorten EM-kisat käyntiin tänään – katso kaikki suomalaisosallistujat *Keskiuusimaa*. Viitattu 21.9.2017.
**Osmar Barbosa dos Santos** (s. 20. lokakuuta 1968, Marília, Brasilia) on brasilialainen 800 metrin juoksija.

Dos Santos karsiutui Sydneyn olympialaisissa 2000 800 metrin välierissä ajalla 1.47,68. Kaksi vuotta myöhemmin hän voitti matkan Brasilian-mestaruuden ja sijoittui yleisurheilun maailmancupissa kuudenneksi ajalla 1.46,01. Hän karsiutui Birminghamin sisäratojen MM-kisoissa 2003 välierissä ja juoksi samana vuonna Pariisin ulkoratojen MM-kisoissa kahdeksanneksi. Seuraavana vuonna hän voitti MM-pronssia Budapestin sisäratojen MM-kisoissa. Ateenan olympialaisissa hän karsiutui välierissä.

Dos Santos karsiutui Helsingin MM-kisoissa 2005 alkuerissä, kuten myös seuraavana vuonna Moskovan sisäratojen MM-kisoissa. Hän voitti myöhemmin samana vuonna kultaa Ibero-Amerikan mestaruuskisoissa.

Ennätykset
----------

* 400 metrin juoksu: 46,35 (1995)
* 800 metrin juoksu: 1.44,87 (2000)
* 1 000 metrin juoksu: 2.20,39 (2006)

Lähteet
-------

* Osmar Barbosa dos Santos Kansainvälinen yleisurheiluliitto.  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Anitta Leila Anneli Ranta** (s. 9. helmikuuta 1957) on suomalainen sopraano.

Anitta Ranta opiskeli laulua Vantaan Musiikkiopistossa Salme Kotkasen ja Sibelius-Akatemiassa Matti Lehtisen johdolla. Hän jatkoi opintojaan Länsi-Berliinissä (Hochschule der Künste Berlin) mm. Dietrich Fischer-Dieskaun ja Donald Groben johdolla. Hän voitti 1978 Timo Mustakallio -laulukilpailun ja sai erikoispalkinnon Münchenin kansainvälisessä laulukilpailussa 1980. Vuosina 1984-87 Ranta oli kiinnitettynä Aachenin oopperaan. Suomen kansallisoopperassa hän on vieraillut mm. Wolfgang Amadeus Mozartin Don Giovannin Donna Elvirana ja Carl Orffin Carmina Buranan sopraanosolistina sekä Cornel Trăilescun Saapasjalkakissan nimiroolissa. Espoon oopperassa hän on laulanut Mozartin Tituksen (La clemenza di Tito) Vitelliana.

Ranta on kuulunut usean vuoden ajan Suomen Oopperaliiton solistipankkiin. Hän on vieraillut mm. Porin, Vaasan ja Tampereen oopperoissa sekä Estonia-teatterin produktioissa ja Ilmajoen musiikkijuhlilla. Ranta on esiintynyt myös lied- ja kirkkomusiikkikonserteissa sekä orkesteriteoksissa sekä kotimaassa että useissa Euroopan maissa.

Ranta on toiminut laulunopettajana Sibelius-Akatemiassa, Helsingin ja Tampereen konservatorioissa, Tampereen yliopiston näyttelijätyön laitoksessa ja Vantaan musiikkiopistossa. Tällä hetkellä Ranta toimii laulunopettajana ja oopperaluokan opettajana mm. Juvenalian musiikkiopistossa Espoossa.

Diskografia
-----------

* Lauluja suoraan sydämeen, (1984 EMI)

Lähteet
-------

1. ↑  Anitta Ranta Meteli.net.  Arkistoitu 5.1.2012. Viitattu 13.11.2018.

Aiheesta muualla
----------------

* Anitta Rannan esittely Suomen Beniamino Gigli -seuran sivulla
Jim McKay
**James Kenneth "Jim" McManus** eli **McKay** (24. syyskuuta 1921 Philadelphia, Pennsylvania, Yhdysvallat – 7. kesäkuuta 2008) oli yhdysvaltalainen urheilutoimittaja. Hänet muistetaan parhaiten ABC:n *Wide World of Sports* -ohjelman (1961–1997) juontajana.

McKay selosti lisäksi muiden muassa olympialaisia, golf- sekä hevoskilpailuja ja Indianapolis 500:ta. Hänelle myönnettiin vuonna 1988 paikka United States Olympic Hall of Famesta ja vuonna 2002 Dick Schaapin palkinto.

McKay tuli tunnetuksi myös Münchenin verilöylyn uutisoinnistaan.

McKay meni vuonna 1948 naimisiin puolisonsa Margaretin kanssa ja sai kaksi lasta. Hän voitti vuonna 1990 urheilu-Emmyn elämäntyöstä.

Aiheesta muualla
----------------

* Jim McKay Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Israel
* Yhdysvallat

 |
|  |
| Tieteilijät | 
* CiNii

 |
|  |
| Muut | 
* SNAC

 |

 |
**Paul Rudolph** (s. 1947 Kanada) on kanadalaismuusikko, joka ehkä parhaiten muistetaan Pink Fairies- ja Hawkwind-yhteyksistä. 

Rudolph muutti Englantiin 1960-luvun lopulla ystävänsä suosituksesta ja liittyi Mick Farrenin Deviants-yhtyeeseen kitaristiksi. Farren sai kuitenkin potkut omasta yhtyeestään ja jäljelle jääneet jäsenet perustivat Pink Fairies -yhtyeen. Fairies sai suurta suosiota vaihtoehto- ja underground-piireissä ja Rudolph oli mukana kahden levyn ajan, kunnes erosi vuonna 1972. 

Tämän jälkeen hän työskenteli mm. Brian Enon ja Robert Calvertin projekteissa ja vuoden 1975 toukokuussa hän liittyi pikahälytyksellä Hawkwindiin juuri potkut saaneen Lemmy Kilmisterin tilalle basistiksi. Rudolph pysyi yhtyeessä yhden albumin ajan. Vuoden 1976 lopulla yhtyeen tila kiristyi musiikillisten erimielisyyksien takia ja Rudolph sai potkut yhdessä rumpali Alan Powellin ja Nik Turnerin kanssa. 

Rudolph ja Powell perustivat tämän jälkeen lyhyeksi jääneen Kicks-yhtyeen ja Rudolph soitti vielä Mick Farrenin ja Brian Enon albumeilla kunnes palasi Kanadaan 1970-luvun lopulla. 

Viime vuosina Rudolph on työskennellyt kilpapyöräilyn parissa ja paria Fairies-muusikko Twinkin kanssa 1990-luvulla tehtyä albumia lukuun ottamatta hän ei ole ollut mukana musiikkimaailmassa.

Diskografia
-----------

* 1969 - The Deviants - *#3*
* 1970 - Twink - *Think Pink*
* 1971 - Pink Fairies - "The Snake" (single)
* 1971 - Pink Fairies - *Never Never Land*
* 1972 - Pink Fairies - *What a Bunch of Sweeties*
* 1972 - eri esittäjiä - *Glastonbury Fayre*
* 1973 - Brian Eno - *Here Come the Warm Jets*
* 1974 - Robert Calvert - *Captain Lockheed and the Starfighters*
* 1975 - Brian Eno - *Another Green World*
* 1975 - Robert Calvert - *Lucky Leif and the Longships*
* 1976 - Hawkwind - *Astounding Sounds, Amazing Music*
* 1977 - Hawkwind - "Back on the Streets" (single)
* 1977 - Mick Farren - *Screwed Up* (EP)
* 1977 - Brian Eno - *Before and After Science*
* 1978 - Brian Eno - *Music For Films*
* 1982 - Pink Fairies - *Live at the Roundhouse 1975* (live 1975)
* 1996 - Pink Fairies - *Pleasure Island*
* 1997 - Pink Fairies - *No Picture*
* 1998 - Pink Fairies - *Mescaline and Mandies Round at Uncle Harry's* (live 1971)
* 2000 - Hawkwind - *Atomhenge 76* (live 1976)
* 2008 - Pink Fairies - *Finland Freakout 1971* (live 1971)

Aiheesta muualla
----------------

Artikkeli Momentum-lehden kotisivuilla

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC

 |

 |
**Vesa Korjus** (s. 13. elokuuta 1981) on suomalainen pika-aitajuoksija. Hän edustaa nykyään Kuortaneen Kuntoa edustettuaan vuoteen 2007 saakka Virtain Urheilijoita. Häntä valmentaa Matti Niemi.

Korjus sijoittui ensimmäisessä aikuisten maaottelussaan Helsingissä 2008 kolmanneksi 110 metrin aitajuoksussa. Kalevan kisoissa hän on saanut hopeaa Tampereella 2008 ajalla 14,17 s. Sisäratojen SM-kilpailuissa hän on sijoittunut 60 metrin aitajuoksussa toiseksi Tampereella 2006 ajalla 8,04 ja kolmanneksi Joensuussa 2008 ajalla 8,03. Nuorten SM-kilpailuissa hän sai mitaleja myös seiväshypyssä ja kymmenottelussa.

Ennätykset
----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ulkoradat

| *Laji* | *Tulos* | *Paikka* | *Vuosi* |
| --- | --- | --- | --- |
| **110 m aj** | 14,08 | Helsinki | 2008 |
| **Seiväs** | 510 | Somero | 2001 |

 | Sisäradat

| *Laji* | *Tulos* | *Paikka* | *Vuosi* |
| --- | --- | --- | --- |
| **60 m aj** | 7,99 | Lahti | 2008 |
| **Seiväs** | 510 | Kuortane | 2002 |

 |

Lähteet
-------

* Vesa Korjus Tilastopaja (vaatii kirjautumisen, maksullinen palvelu).
**Norman Robert Campbell** (1880–1949) oli englantilainen fyysikko ja tieteenfilosofi. Campbell tunnettiin paitsi fysiikan asiantuntijana myös tieteellisten kysymysten popularisoijana. Tieteenfilosofiassa hän katsoi, ettei se, mitä tieteen alueella saatetaan pitää "totuutena", ole välttämättä sovellettavissa totuutena muilla alueilla. Campbell katsoi, että tieteellisten teorioiden tehtävänä oli selittää lainmukaisuuksia, jotka oli havaittu hypoteesien, havaintojen ja kokeiden avulla, ja jotka voitiin verifioida kokemuksella. Hän myös katsoi, että tällaisten lakien tuli ollakseen hyödyllisiä olla jossain määrin analogisia muiden tieteellisellä menetelmällä muodostettujen lakien kanssa.

Hän opiskeli Eton Collegessa ja Cambridgen yliopiston Trinity Collegessa. Hän on osallistunut fysiikan alan tutkimukseen Cavendish Laboratoryssä ja Leedsin yliopistossa sekä General Electricin palveluksessa Lontoossa.

Teoksia
-------

* *Modern Electrical Theory* (1907, täydennetty 1921–23)
* *The Principles of Electricity* (1912)
* *Foundations of Science: The Philosophy of Theory and Experiment* (1. painos nimellä *Physics: The Elements* 1919; 2. painos postuumisti 1957)
* *What Is Science?* (1921)
* *An Account of the Principles of Measurement and Calculation* (1928)

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Japani
* Tšekki
* Kreikka
* Alankomaat
* Puola
* Portugali

 |
|  |
| Tieteilijät | 
* CiNii
* zbMATH

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Norman Robert Campbell
Nemin Dianan temppelin terassin raunioita.
**Dianan temppeli** oli antiikin roomalainen temppeli, joka rakennettiin arviolta 300-luvulla eaa. Nemijärven rannalle lähelle nykyistä Nemin kaupunkia. Temppeli oli antiikin aikana merkittävä pyhiinvaelluskohde. Nemijärven rannoilla ja temppelin alueella pidettiin joka vuosi elokuun 13. päivä Dianalle pyhitetty juhla.

Historiaa
---------

Ennen temppelin rakentamista paikalla oli pyhä metsä, jossa oli Dianan kulttipatsas. Dianaa palvottiin Nemin rannan metsissä jo 200 vuotta aikaisemmin kuin kuningas Servius rakennutti Rooman kaupunkiin Dianan temppelin vuonna 545 eaa. Koska palvontapaikka oli alkujaan metsässä, kutsuttiin temppelin ylipappia nimellä *Rex Nemorensis* eli metsän kuningas.

Suurimmillaan temppelin alue oli 45 000 neliömeriä ja siinä oli useita terasseja, joilla oli erilaisia patsaita. Temppelialueella oli majoitustilaa pyhiinvaeltajille ja papeille, kylpylä ja teatteri. Aluetta ympäröi doorilaiseen tyyliin rakennettu pylväikkö ja porttirakennelma, jonka pylväistä osa oli punaisia ja osa tummanharmaata laavakiveä.

Temppeli pysyi käytössä luultavasti 400-luvulle jaa. jolloin tuli määräys sulkea kaikki pakanatemppelit. Alue autioitui, temppelistä ryöstettiin kaikki kallisarvoinen ja sen kiviä käytettiin toisiin rakennuksiin. Alue peittyi kasvillisuudella ja metsittyi. Ensimmäiset kaivaukset tehtiin alueella 1600-luvulla. Kaivajat olivat eripuolilta Eurooppaa tulleita amatöörejä, joita kiehtoi lähinnä ajatus löytää raunioista hienoja esineitä. Kaivajien ansiosta temppelin raunioista löydettyjä esineitä on monissa eurooppalaisissa museoissa.

Järjestelmällisiä kaivauksia alueella tehtiin vuosina 1924–1928 ja niitä johti valtionarkeologi Edoardi Gatti. Tuolloin saatiin päivänvaloon teatterin ja kylpylän jäännökset. Gatti kuitenkin kuoli kesken kaivausten, minkä jälkeen niiden johtoon tuli Lucia Morpurgo. Morpurgon työ kohtasi vaikeuksia, sillä Nemijärveltä löydettiin keisarillisten laivojen jäännökset ja resurssit suunnattiin niihin. Temppelin alueen omistanut maanviljelijä peitti kaivaukset sillä halusi maan takaisin viljelykäyttöön.

Kuvia raunioista
----------------

* Nemin Dianan temppelin alttarin jäännöksiä.Nemin Dianan temppelin alttarin jäännöksiä.
* Lisää temppelin alttarin jäännöksiä.Lisää temppelin alttarin jäännöksiä.
* Nemin Dianan temppelin raunioitunutta seinää.Nemin Dianan temppelin raunioitunutta seinää.

Lähteet
-------

1. ↑
2. ↑
3. ↑
4. 1 2
5. ↑

Aiheesta muualla
----------------

*
**Sanna-Mari Titov** on suomalainen iskelmälaulaja. Hän on ollut aktiivinen myös harrastajateatterissa.

Titov, joka on alun perin Kuopiosta, muutti vuonna 2003 Helsingin kautta Nurmijärvelle. Tutustuttuaan Ilkka Vainioon ja Sipe Santapukkiin hän julkaisi vuonna 2004 ensimmäisen singlensä "Kukkia & sidontaa" Edel Records Finlandille, jolla esiintyi Titovin itsensä lisäksi mm. Anssi Kela. Tämän jälkeen ilmestyivät singlet "Sukeltaa saat" ja "Uskon ihmeisiin", jotka olivat Ilkka Vainion ja Antti Vuorenmaan käsialaa. Vuotta myöhemmin Sanna-Mari ryhtyi yhteistyöhön lauluntekijä Ville Laaksosen kanssa ja ilmestyi single "Niin odotimme aamua".

Vuonna 2006 Sanna-Mari alkoi kirjoittaa lauluja itse. Ensimmäinen oma kappale "Luodut toisillemme" julkaistiin singlenä vuonna 2007. Vuonna 2009 laulajattaren levy-yhtiö vaihtui Edeliltä Magnum Musiciin ja kesän 2009 alussa julkaistiin uusi single "Muisto rakkaudesta". Kappaleen ovat kirjoittaneet Nalle Ahlstedt (sävellys) ja Sinikka Svärd (sanoitus).

Kesällä 2009 julkaistiin *Karjalan kunnailla* -levy, jolla esiintyy karjalaissukuisia artisteja, kuten Erkki Liikanen, Kikka Laitinen ja Markku Aro. Sanna-Marin isä on syntyperäinen karjalainen Tuleman kylästä Salmista. Sanna-Mari sai tulkittavakseen kappaleet "Muistatko Monrepos'n" ja "Evakon laulu". Kappaleet on uudelleen sovittanut Jasu Mäntylä.

Syksyllä 2009 Sanna-Marin esittämä kappale "Tunnustuksen tapaisia sanoja" (säveltänyt/sovittanut Nalle Ahlstedt ja sanoittanut Sana Mustonen) valittiin Euroviisujen 2010 avoimen kilpailun 30 parhaan kappaleen joukkoon kilpailemaan tammikuun alkukarsintapaikasta (yhteensä demoja lähetettiin Ylelle 267 kappaletta). Kappale julkaistiin singlenä helmikuussa 2010.

Diskografia
-----------

### Singlet

* Hiekkaa Saharaan (2012)
* Tunnustuksen tapaisia sanoja (2010)
* Evakon laulu (2009)
* Muisto rakkaudesta (2009)
* Luodut toisillemme (2007)
* Niin odotimme aamua (2006)
* Uskon ihmeisiin (2005)
* Sukeltaa saat (2005)
* Kukkia ja sidontaa (2004)

### Kokoelmalevyt

* Karjalan kunnailla / Evakon laulu (2009)
* Karjalan kunnailla / Muistatko Monrepos'n (2009)
* Tähden Tähden 13 / Ei sitä voi tietää (2009)
* Joulutarina soundtrack/ Uskon ihmeisiin (2007)
* Iskelmä 7, 20 radiohittiä / Luodut toisillemme (2007)
* Iskelmä 6, 20 radiohittiä / Niin odotimme aamua (2006)
* Joulun tähtitaivas 2 / Uskon ihmeisiin (2005)
* Poptaivas / Sukeltaa saata (2005)
* Kukkia & sidontaa soundtrack / Kukkia & sidontaa (2004)

Aiheesta muualla
----------------

* Viralliset sivut
* Myspace
* Sanna-Marin esittely Extra Viihteen sivuilla (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
Carreño de Miranda
Venäjän suurlähettilään Pjotr Potjomkinin muotokuva, 1681–1682.
**Juan Carreño de Miranda** (maaliskuu 1614 Avilés Asturias – syyskuu 1685) oli espanjalainen barokin aikakauden taidemaalari.

Carreño de Mirandan isä oli samanniminen taiteilija Juan Carreño de Miranda. Perhe muutti Madridiin 1623, ja nuorempi Carreño de Miranda opiskeli Madridissa 1620-luvun loppupuolella Pedro de Las Cuevasin ja Bartolomé Romanin oppilaana. Hän kiinnitti Velazquezin huomiota teoksillaan Doña María de Aragónin luostarissa ja El Rosarion kirkossa. Carreño palkattiin 1658 kuninkaallisella toimeksiannolla avustajaksi maalaamaan freskoja Alcázarin palatsiin, jonka paikalla nykyisin on Madridin kuninkaallinen palatsi. Sebastian de Herreran kuoltua hän sai 1671 nimityksen kuningattaren hovimaalariksi (pintor de cámara) ja hän alkoi maalata ensisijaisesti muotokuvia. Hän kieltäytyi vastaanottamasta Santiagon ritarin arvoa sanoen: *Maalaaminen ei tarvitse kunnianosoituksia, sillä se antaa niitä koko maailmalle*. Hänet muistetaan ensisijaisesti muotokuvamaalarina. Hänen merkittävimpiä oppilaitaan olivat Mateo Cerezo, Cabezalero, Donoso, Ledesma y Sotomayor. Hän kuoli Madridissa.

Carreño de Miranda oli ylhäistä syntyperää, joten hän ymmärsi hovin toimintaa ja psykologiaa paremmin kuin häntä edeltäneet hovimaalarit, ja näin hänen maalaamansa Espanjan kuninkaallisen perheen muotokuvat olivat aivan uudenlaista dokumentointia. Hänen maalauksensa ovat lähinnä kuninkaallisen perheen ja hovin muotokuvia, joskin hän teki uransa alkuvaiheissa muutamia lähinnä kirkon tilaamia alttaritauluja.

Lähteet
-------

* Pedro de Madrazo: *Catálogo Descriptivo e Histórico del Museo del Prado de Madrid (Parte Primera: Escuelas Italianas y Españolas)*, s. 374–375. Calle del Duque de Osuna 3; Original from Oxford University, Digitalisoitu 1.5.2007: M. Rivadeneyra, 1872. Teoksen verkkoversio (viitattu 24.11.2007).

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Juan Carreño de Miranda**.
* Catholic Encyclopedia, artikkeli
* Artehistoria

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Australia
* Alankomaat

 |
|  |
| Taiteenala | 
* KulturNav
* Prado
* RKD Artists
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* IdRef

 |

 |
**Leonid Isaakovitš Mandelstam** tai **Mandelštam** (valkovenäjäksi: Леанід Ісаакавіч Мандэльштам, venäjäksi: Леонид Исаакович Мандельштам; 4. toukokuuta 1879 Mahiljou – 27. marraskuuta 1944 Moskova) oli Valko-Venäjän juutalaista syntyperää oleva neuvostoliittolainen fyysikko.

Elämä
-----

Leonid Mandelstam syntyi 1879 lääkärin poikana Mogiljovissa, joka tuolloin kuului Venäjän keisarikuntaan (nykyään osa Valko-Venäjää). Hän opiskeli ensiksi Keisarillisessa Novorossian yliopistossa Odessassa, mutta tuli erotetuksi 1899 poliittisen toiminnan vuoksi. Hän jatkoi opintojaan Strasbourgin yliopistossa ja väitteli tohtoriksi 1901. Mandelstam sai dosentuurin Strasbourgissa 1907, ja professorin viran 1913. Hän palasi Venäjälle ensimmäisen maailmansodan syttyessä 1914. Hän sai teoreettisen fysiikan professorin viran Moskovan valtionyliopistossa 1925. 

Mandelstam tutki värähtelyjä eri muodoissaan, muun muassa optiikassa ja kvanttimekaniikassa. Yhdessä Grigori Landsbergin kanssa hän havaitsi Raman-sironnan kvartsikiteessä samanaikaisesti C.V. Ramanin kanssa. Koska Ramanin tulokset olivat kattavampia ja hän julkaisi ne aiemmin, ilmiö sai hänen nimensä. Neuvostoliittolaiset fyysikot käyttivät silti vuosikausia ilmiöstä Mandelstamin antamaa nimeä "kombinatorinen [valon] sironta".

Vuonna 1934 Mandelstam siirtyi Lebedev-instituuttiin, missä hän työskenteli optiikan, radiofysiikan ja -tekniikan, sekä teoreettisen fysiikan parissa. Hän toimi myös Igor Tammin opettajana ja ohjaajana.

Mandelstam sai Stalinin palkinnon 1942. Hän kuoli Moskovassa vuonna 1944.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Latvia
* Tšekki
* Kroatia
* Alankomaat
* Puola

 |
|  |
| Tieteilijät | 
* Mathematics Genealogy Project
* zbMATH

 |
|  |
| Muut | 
* Encyclopedia of Modern Ukraine
* SNAC
* IdRef

 |

 |
Urška Hrovat

**Urška Hrovat** (s. 18. helmikuuta 1974 Ljubljana, Jugoslavia) on entinen slovenialainen alppihiihtäjä, pujottelun MM-mitalisti.

Hrovat edusti vielä Jugoslaviaa voittaessaan nuorten MM-kilpailuissa 1991 Norjan Hemsedalissa kultaa pujottelussa ja hopeaa yhdistetyssä. Slovenian edustajana hän uusi pujottelumestaruutensa seuraavana talvena kotikisoissaan Mariborissa ja saavutti samassa lajissa pronssia vielä Italian Coleressa 1993.

Hrovat sijoittui Albertvillen olympialaisissa 1992 pujottelussa kymmenenneksi ja Lillehammerissa 1994 kahdeksanneksi. 

Hrovat saavutti pronssia Sierra Nevadan 1996 MM-kilpailujen pujottelussa Pernilla Wibergin ja Patricia Chauvet'n jälkeen. Hän oli samoissa kisoissa lisäksi suurpujottelussa yhdestoista. Vailin MM-kisoissa 1999 Hrovat oli pujottelussa seitsemäs ja St. Antonissa 2001 kymmenes.

Hrovat saavutti urallaan viisi maailmancupin osakilpailuvoittoa, kaikki pujottelussa. Kolmen parhaan joukkoon hän sijoittui neljätoista kertaa.

Maailmancupin palkintosijat
---------------------------

* Pujottelu
	+ Kausi 1993–1994: Santa Caterina kolmas, Maribor voitto & kolmas; pujottelucupissa kolmas
	+ Kausi 1994–1995: Meribel voitto, Bormio kolmas; pujottelucupissa neljäs
	+ Kausi 1995–1996: St. Anton toinen, Veysonnaz toinen, Garmisch-Partenkirchen voitto; pujottelucupissa toinen
	+ Kausi 1996–1997: Maribor toinen
	+ Kausi 1997–1998: Val d'Isère kolmas, Lienz kolmas, Crans-Montana voitto; pujottelucupissa neljäs
	+ Kausi 1998–1999: Park City voitto
* Suurpujottelu
	+ Kausi 1994–1995: Bormio kolmas
* Kokonaiscup
	+ 1993–1994 kymmenes, 1994–1995 kymmenes, 1997–1998 yhdeksäs

Lähteet
-------

* Urška Hrovat Kansainvälinen hiihtoliitto (FIS).  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
**Fernando Sanz Durán** (s. 4. tammikuuta 1974, Madrid, Espanja) on entinen espanjalainen jalkapalloilija ja nykyinen Málaga CF:n seurapresidentti.
Peliurallaan Sanz pelasi keskuspuolustajana.

Ura
---

Sanz aloitti jalkapalloilun Real Madridin junioriseuroissa. Lyhyen Chilen visiitin jälkeen, Sanz vakiinnutti paikkansa Real Madridin reservijoukkueessa. Hän teki debyyttinsä edustusjoukkueen kanssa 2. maaliskuuta 1996, pelaten yhdeksän minuuttia kotivoitossa UD Salamancasta lukemin 5-0.
Debyyttikaudellaan hän pelasi Real Madridin paidassa 13 ottelua ja seuraavalla kaudella, Real Madridin voittaessa La Ligan, Sanz pelasi kuusi kertaa. Sanz oli myös mukana voittamassa Mestarien Liigaa kaudella 1997/1998, mutta hän ei kuitenkaan saanut seurassa tarpeeksi peliaikaa, vaikka hänen isänsä Lorenzo Sanz toimikin tuolloin joukkueen presidenttinä.

Kaudelle 1999/2000 Sanz siirtyi Málagaan. Hän teki uransa ensimmäisen maalin 8. syyskuuta 2001, tasapeliin 1-1 päättyneessä ottelussaan Real Madridia vastaan. Samana kautena Málaga sijoittui sarjataulukossa sijalle 10. ja Sanz oli mukana voittamassa Intertoto Cupia, joka johti UEFA Cupin neljännesvälieriin saakka.
Sanz lopetti jalkapallon vuonna 2006, Málagan pudotessa pääsarjasta. Urallaan hän pelasi Málagassa 205 ottelua, tehden niissä 4 maalia. Hänestä tehtiin heti uransa lopettamisen jälkeen Málagan seurapresidentti, hänen isänsä Lorenzo Sanzin ostettua 97% seuran osakkeista.

Lähteet
-------

* BDFutbolin profiili
* Fernando Sanzista Málagan seurapresidentti (espanjaksi)
Leopold Daun
**Leopold Daun** (oik. **Leopold Joseph Maria von und zu Daun, Thianon ruhtinas** 24. syyskuuta 1705 Wien – 5. helmikuuta 1766 Wien) oli Itävallan marsalkka ja seitsenvuotisen sodan tärkeimpiä kenraaleja. Hän jää usein Preussin kuningas Fredrik II Suuren varjoon, vaikka Itävallan armeija olikin hänen johdossaan yhtä tehokas sotavoima kuin Preussinkin.

Elämäkerta
----------

Leopold Daun aloitti sotilasuransa vuonna 1718 Sisiliassa espanjalaisia vastaan isänsä Philipp Daunin johtamassa rykmentissä. Hänestä tuli eversti vuonna 1725 ja 1734 kenraali. Daun otti osaa Puolan perimyssotaan palvellen Italiassa ja Reinin rintamalla ja vuosina 1737–39 hän taisteli turkkilaisia vastaan. Itävallan perimyssodassa 1741–48 hän palveli Sleesiassa Preussia vastaan ottaen osaa Hohenfriedbergin ja Soorin taisteluihin 1745. Myöhemmin hän palveli Karl Alexander Lothringenin alaisuudessa ranskalaisia vastaan. Hävityn sodan jälkeen Daun sai tehtäväkseen Itävallan armeijan uudistamisen. Marsalkan arvon hän sai vuonna 1754.

### Seitsenvuotinen sota

Seitsenvuotisen sodan aikana Daun asetettiin armeijan johtoon vuonna 1757 tavoitteena Prahaa piirittäneen Fredrik Suuren lyöminen ja kaupungin vapauttaminen. Daun onnistuikin voittamaan Fredrikin Kolinin taistelussa 18. kesäkuuta 1757. Voitosta huolimatta hän jäi edelleen vähemmän lahjakkaan Karl Alexander Lothringenin varjoon, joka palasi armeijan johtoon. Daun oli mukana Breslaun ja Leuthenin taisteluissa. Leuthenissa kärsityn tappion jälkeen hän korvasi Lothringenin Itävallan armeijan johdossa.

Daun johti menestyksekkäästi Itävallan voimia Preussia vastaan vuosina 1758–60, mutta hävisi kuitenkin marraskuussa 1760 Torgaun taistelun, jossa haavoittui, ja hänen piti palata Wieniin toipumaan. Hän sai armeijan ylipäällikkyyden uudestaan vuonna 1762.

Daun oli aluksi kreivi, mutta peri myöhemmin isältään Thianon ruhtinaan arvon.

Lähteet
-------

* Black, Jeremy: *Warfare in the Eighteenth Century*. Lontoo: Cassell, 2002. ISBN 0-304-36212-3.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Belgia
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* SNAC

 |

 |
Veli Verkko.
**Veli Kaarle Verkko** (alk. **Werkko**; 8. heinäkuuta 1893 Helsinki – 6. huhtikuuta 1955 Helsinki) oli suomalainen sosiologi, tilastovirkamies ja kriminologian tutkija.

Ura
---

Verkon vanhemmat olivat seminaarinjohtaja Kaarle Werkko ja Lydia Eunice Enebäck. Hän pääsi ylioppilaaksi 1911 ja valmistui filosofian kandidaatiksi 1914, lisensiaatiksi 1931 ja tohtoriksi 1932. Verkko teki vuonna 1927 opintomatkat Englantiin ja Ranskaan.

Verkko toimi oikeusministeriön tilastotoimiston 2. aktuaarina 1918–1933, tilastotoimiston päällikkönä 1933–1940 sekä tilastollisen osaston johtajana 1940–1955. Hän oli Helsingin yliopistossa kriminologian ja tilastotieteen dosenttina 1940–1948, vt. sosiologian professorina 1946–1948 ja professorina 1948–1955. Tämän lisäksi Verkko toimi Suomen kriminalistiyhdistyksen sihteerinä ja vuosikirjan toimittajana 1934–1952 sekä Pohjoismaisen kriminalistiyhdistyksen vuosikirjan toimittajana vuodesta 1936 lähtien ja yhteistyövaliokunnan jäsenenä vuodesta 1937.

Verkko muistetaan parhaiten kehittämästään teoriasta, jonka mukaan suomalaisten "huono viinapää" selitti Suomen kansainvälisesti korkeat henkirikosluvut. Hän pyrki todistamaan teoriansa erilaisilla tilastollisilla aineistoilla ja kansatieteellisillä kuvauksilla. Myöhempi tutkimus on kumonnut väitteen, mutta myyttinä se on jäänyt elämään. Verkko kehitti myös 1920-luvulla oikeustilastomenetelmän, jota käytettiin Suomessa 1980-luvulle asti. Lisäksi hän tunnisti eräitä henkirikosten määriin liittyviä tilastollisia lainalaisuuksia, joista osa tunnetaan edelleen.

Teoksia
-------

* *Henki- ja pahoinpitelyrikollisuuden kehityssuunnan ja tason määräämisestä I (väitöskirja) –II*. 1931
* *Biologisluontoisten tekijäin vaikutuksesta henki- ja pahoinpitelyrikollisuuteen*. 1933
* *Väkivaltarikollisuuden riippuvaisuus kansanluonteesta ja muista etnillisistä tekijöistä*. 1936
* *Verbrechen wider das Leben und Körperverletzungsverbrechen. I*. 1937
* *Alkohollagstiftningens inverkan på brottsligheten i Finland*. 1944
* *Lähimmäisen ja oma henki*. 1949
* *Homicides and Suicides in Finland and their Dependence on National Character*. 1951

Lähteet
-------

* Kuka kukin oli T–Ö. Jukka Kemppinen 2007.

### Lähteet

1. ↑  Relander, Jukka: "Jäähyväiset Snellmanille", *Suomen kulttuurihistoria 4: Koti, kylä, kaupunki*, s. 142. Päätoimittaja Laura Kolbe. Helsinki: Tammi, 2004. ISBN 951-31-1845-2.
2. 1 2  Jaakkola, Risto: / Verkko, Veli (1893–1955). *Kansallisbiografia-verkkojulkaisu (maksullinen)*.  11.10.2001. Helsinki:  Suomalaisen Kirjallisuuden Seura.
3. ↑  Ellonen, Leena (toim.): *Suomen professorit 1640–2007*, s. 801–802. Helsinki: Professoriliitto, 2008. ISBN 978-952-99281-1-8.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Suomi (KANTO)
* Yhdysvallat

 |
|  |
| Henkilöt | 
* Kansallisbiografia
* Biografiskt Lexikon
* Uppslagsverket Finland
* Biografiasampo

 |

 |
Joshua Reynolds: Georgiana, Devonshiren herttuatar (1775-76)
**Georgiana Cavendish** (7. kesäkuuta 1757 – 30. maaliskuuta 1806), omaa sukua Lady Georgiana Spencer, oli Devonshiren herttuatar ja Devonshiren viidennen herttuan William Cavendishin ensimmäinen vaimo. Hänen pojastaan tuli kuudes herttua.

Devonshiren herttuatar oli tunnettu kaunotar, aikansa huomattavin muoti-ikoni ja uhkapelin harrastaja, joka keräsi ympärilleen laajan seurapiirin. Hän oli hyvin kiinnostunut politiikasta ja kannatti Whig-puoluetta. Hän teki ahkerasti vaalityötä Charles James Foxin hyväksi.

Hän sai kolme lasta aviomiehensä kanssa sekä aviottoman tyttären whig-poliitikko Charles Greyn kanssa.

Vuonna 1782 Devonshiret tutustuivat Elizabeth Fosteriin josta tuli Georgianan ystävätär ja hänen aviomiehensä rakastajatar.

Vuonna 2008 valmistunut Herttuatar-elokuva kertoo Georgiana Cavendishin elämästä Devonshiren herttuattarena. Pääosaa elokuvassa näyttelee Keira Knightley.

Lähteet
-------

1. ↑  Georgiana Cavendish - the Duchess of Devonshire Derbyshire UK
2. 1 2  The 5th Duchess of Devonshire - 1757 - 1806 *Regency collection*.
3. ↑  Georgiana, Duchess of Devonshire Cheryl Bolen

Aiheesta muualla
----------------

* Kuvia tai muita tiedostoja aiheesta **Georgiana Cavendish** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Suomi (KANTO)
* Yhdysvallat
* Tšekki
* Alankomaat
* Puola
* Vatikaani

 |
|  |
| Taiteenala | 
* MusicBrainz
* Te Papa (New Zealand)

 |
|  |
| Henkilöt | 
* Deutsche Biographie
* Trove

 |
|  |
| Muut | 
* RISM
* SNAC
* IdRef

 |

 |
Presidentti Bolesław Bierut lukee *Trybuna Ludua*.
**Trybuna Ludu** ("Kansan foorumi") oli kommunistista Puolaa hallineen Puolan yhdistyneen työväenpuolueen sanomalehti vuosina 1948–1990.

*Trybuna Ludu* syntyi Puolan työväenpuolueen ja Puolan sosialistisen puolueen yhtyessä yhdistämällä niiden äänenkannattajat *Głos Ludu* ja *Robotnik*. Varsovassa ilmestynyt päivälehti oli Puolan yhdistyneen työväenpuolueen keskuskomitean virallinen äänenkannattaja ja sen tärkein julkaisu aikakauslehti *Nowe Drogin* rinnalla. Sen levikki oli 1980-luvun puolivälissä 900 000 kappaletta ja viikonloppuisin 1,3 miljoonaa.

Lehden jatkajaksi perustettiin tammikuussa 1990 sosiaalidemokraattien *Trybuna*, joka lakkasi vuonna 2009.

Lähteet
-------

1. 1 2 3  Sanford, George: *Historical Dictionary of Poland, Second Edition*, s. 201. Lanham: Scarecrow Press, 2003. ISBN 0-8108-4755-8.
2. ↑  Wróbel, Piotr: *Historical Dictionary of Poland, 1945–1996*, s. 311. London: Routledge, 2013. ISBN 978-1-579-58068-1.
3. 1 2  *Zarubežnaja petšat: Kratki spravotšnik. Gazety. Žurnaly*, s. 99. Moskva: Politizdat, 1986.
4. ↑  Swan, Oscar E. & Kołaczek-Fila, Ewa: *Kaleidoscope of Poland: A Cultural Encyclopedia*, s. 59. Pittsburg: University of Pittsburgh Press, 2015. ISBN 978-0-8229-4438-6.
Lavinia Agache
**Lavinia Agache** (s. 11. helmikuuta 1968 Căiuţi) on entinen romanialainen telinevoimistelija ja olympiavoittaja.

Agache voitti Los Angelesin 1984 olympialaisten telinevoimistelun joukkuekilpailussa kultaa. Tämä oli Romanian olympiahistorian ensimmäinen voitto voimistelun joukkuekilpailussa. Agache keräsi kisassa 11:nneksi parhaat pisteet mutta oli kuudesta romanialaisesta heikoin, joten hän ei päässyt henkilökohtaisen moniottelun finaaliin, johon kelpuutettiin maksimissaan kolme voimistelijaa yhdestä maasta. Toisen mitalinsa hän saavutti hyppyfinaalissa, jossa hänen 19,750 pistettään riittivät pronssille. Nojapuilla hän sijoittui kahdeksanneksi 19,150 pisteellä.

Maailman voimisteluhuipulle Agache nousi vuonna 1983. Budapestin MM-kilpailuissa hän saavutti hopeaa joukkuekilpailuissa, nojapuilla ja hypyssä sekä pronssia puomilla. Saman vuoden EM-kilpailuissa Göteborgissa hän voitti puomin Euroopan mestaruuden. Tämän lisäksi hän voitti sekä moniottelun että eritasonojapuiden hopeaa ja sijoittui pronssisijalle hypyssä.

Lähteet
-------

* Kluge, Volker: *Olympische Sommerspiele, die Chronik III*, s. 988–990. Sportverlag, 2000. ISBN 3-328-00741-5. (saksaksi)
* Lavinia Agachen olympiasijoitukset Sports Reference LLC.  Arkistoitu 17.9.2011. Viitattu 12.06.2009. (englanniksi)
* Sports123.com: Voimistelutilastot *sports123.com*. Viitattu 12.6.2009. (englanniksi)
**Jason Christopher Marsden** (s. 3. tammikuuta 1975 Providence, Rhode Island) on yhdysvaltalainen näyttelijä. Hän syntyi Rhode Islandilla Linda- ja Myles-nimisille vanhemmille. Hän muutti vuonna 1985 perheineen Kaliforniaan, jossa hän opiskeli Laguna Road Elementary Schoolissa.

Ura
---

Marsdenin löysi tuottaja Bud Barth, jonka tukemana hän sai pian kiinnityksen. Hänellä oli vuosina 1986–1988 rooli televisiosarjassa *General Hospital*, sitten *The Munsters Todayssa* (1988–1991) ja ääninäyttelijänä *Kummikarhuissa* (1989–1990).

Marsden on saavuttanut menestystä myös elokuvissa, kuten *Troijan sodassa* (1997) ja *How to Make a Monsterissa* (2001). Hän on samanaikaisesti ääninäytellyt muun muassa *Hopon poppoossa* (1995) ja *Leijonakuningas 2:ssa (1998).* 

Marsden on ollut vuodesta 2004 naimisissa Christy Marsdenin kanssa.

Aiheesta muualla
----------------

* Jason Marsden Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Israel
* Yhdysvallat

 |
|  |
| Henkilöt | 
* Elonet

 |

 |